CELEX: 32004R1877
Language: sl
Date: 2004-10-28 00:00:00
Title: Uredba Komisije (ES) št. 1877/2004 z dne 28. oktobra 2004 o spremembi Priloge III B k Uredbi (ES) št. 517/94 glede kvot za Srbijo in Črno goro

29.10.2004   
            
            
               SL
            
            
               Uradni list Evropske unije
            
            
               L 326/25
            
         
      UREDBA KOMISIJE (ES) št. 1877/2004
   z dne 28. oktobra 2004
   o spremembi Priloge III B k Uredbi (ES) št. 517/94 glede kvot za Srbijo in Črno goro
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 517/94 z dne 7. marca 1994 o skupnih pravilih za uvoz tekstilnih izdelkov iz nekaterih tretjih držav, ki jih ne urejajo dvostranski sporazumi, protokoli ali drugi dogovori ali druga posebna uvozna pravila Skupnosti (1), in zlasti člena 5 Uredbe,
   ob upoštevanju naslednjega:
   
               (1)
            
            
               Uredba (ES) št. 517/94 določa letne količinske omejitve za nekatere tekstilne izdelke s poreklom iz Srbije in Črne gore (2).
            
         
               (2)
            
            
               Srbija in Črna gora se trenutno nahaja na ključnem razpotju svojega procesa reform. V tej fazi je pomembno podpreti politične in gospodarske reforme v tej državi in jo obdržati na dobri poti do Stabilizacijsko-pridružitvenega procesa Evropske unije.
            
         
               (3)
            
            
               Izboljševanje trgovinskih možnosti za Srbijo in Črno goro na področjih, na katerih ima država primerljive gospodarske prednosti, je zelo pomembno za podporo gospodarskih in političnih reform države in za spodbujanje njenega vključevanja v evropske strukture.
            
         
               (4)
            
            
               Predlagano povečanje je del splošnega procesa spodbujanja tesnejših trgovinskih odnosov s Srbijo in Črno goro, kar vključuje pogajanja o sporazumu o tekstilnih izdelkih s Srbijo in Črno goro za dosego dvostranske liberalizacije.
            
         
               (5)
            
            
               Zato je pomembno izboljšati dostop na trg, zlasti za tekstilne izdelke, in preučiti kvote, ki se trenutno uporabljajo za uvoz tekstilnih izdelkov s poreklom iz Srbije in Črne gore. To nadaljnje izboljšanje odraža splošen napredek, dosežen do zdaj na tehničnih razgovorih, ki so privedli do pogajanj o sporazumu o tekstilnih izdelkih in do potrjenega zapisnika, podpisanega 15. junija 2004.
            
         
               (6)
            
            
               Nadaljnji uvoz določenih kategorij tekstilnih izdelkov v EU trenutno ni več možen, ker so bile zadevne kvote že izčrpane. Srbija in Črna gora, pa tudi države članice so zaprosile za povečanje kvot.
            
         
               (7)
            
            
               Primerno je zvišati raven kvot za Srbijo in Črno goro, da bi se lahko sprejeli tekoči zahtevki za uvoz za kategorije 6, 7 in 15 ter za kategorijo 16, kjer so količinske omejitve že skoraj izčrpane.
            
         
               (8)
            
            
               Uredbo (ES) št. 517/94 je zato treba ustrezno spremeniti.
            
         
               (9)
            
            
               Ukrepi, predvideni s to uredbo, so v skladu z mnenjem Odbora za tekstil iz člena 25 Uredbe (ES) št. 517/94 –
            
         SPREJELA NASLEDNJO UREDBO:
   Člen 1
   Priloga III B k Uredbi (ES) št. 517/94 se nadomesti, kot je določeno v Prilogi k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. oktobra 2004
      
         
            Za Komisijo
         
         Pascal LAMY
         
         
            Član Komisije
         
      
   
   
      (1)  UL L 67, 10.3.1994, str. 1. Uredba, kakor je bila nazadnje spremenjena z Uredbo Komisije (ES) št. 2309/2003 (UL L 342, 30.12.2003, str. 21).
   
      (2)  Prej Zvezna republika Jugoslavija (ZRJ).
   
      PRILOGA
      
         
            „PRILOGA III B
            Letne količinske omejitve Skupnosti, navedene v četrti alinei člena 2(1)
            Srbija in Črna gora
            
                        Kategorija
                     
                     
                        Enota
                     
                     
                        Količina
                     
                  
                        1
                     
                     
                        tone
                     
                     
                        2 350
                     
                  
                        2
                     
                     
                        tone
                     
                     
                        2 853
                     
                  
                        2a
                     
                     
                        tone
                     
                     
                        645
                     
                  
                        3
                     
                     
                        tone
                     
                     
                        312
                     
                  
                        5
                     
                     
                        1 000 kosov
                     
                     
                        1 326
                     
                  
                        6
                     
                     
                        1 000 kosov
                     
                     
                        713
                     
                  
                        7
                     
                     
                        1 000 kosov
                     
                     
                        386
                     
                  
                        8
                     
                     
                        1 000 kosov
                     
                     
                        1 109
                     
                  
                        9
                     
                     
                        tone
                     
                     
                        292
                     
                  
                        15
                     
                     
                        1 000 kosov
                     
                     
                        552
                     
                  
                        16
                     
                     
                        1 000 kosov
                     
                     
                        279
                     
                  
                        67
                     
                     
                        tone
                     
                     
                        244“